

Arkivfoto



En dreng på ti år blev natten til onsdag udsat for voldtægt i Grenaa, oplyser politiet.

En 17-årig dreng er anholdt, og han bliver fremstillet for en dommer i Retten i Randers onsdag eftermiddag, oplyser Østjyllands Politi.

I grundlovsforhøret vil en anklager kræve den anholdte varetægtsfængslet, og anklageren vil i øvrigt bede om at få dørene lukket.

Onsdag formiddag siger kommunikationsrådgiver Jakob Christiansen i Østjyllands Politi, at man ikke på nuværende tidspunkt vil frigive yderligere oplysninger om sagen.

/ritzau/